ŠILALĖS RAJONO SAVIVALDYBĖS

TARYBA

SPRENDIMAS

DĖL ŠILALĖS RAJONO SAVIVALDYBĖS TARYBOS 2015 M. SAUSIO 21 D. SPRENDIMO NR. T1-2 „DĖL ŠILALĖS RAJONO SAVIVALDYBĖS NEPANAUDOTŲ PINIGINEI SOCIALINEI PARAMAI LĖŠŲ SKYRIMO KITOMS SAVARANKIŠKOSIOMS SAVIVALDYBĖS FUNKCIJOMS FINANSUOTI TVARKOS APRAŠO PATVIRTINIMO“ PAKEITIMO

2019 m. kovo 28 d. Nr. T1-68

Šilalė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 5–6 punktais, atsižvelgdama į Vyriausybės atstovo Tauragės apskrityje 2019 m. kovo 5 d. teikimą Nr. 6-6 „Dėl Šilalės rajono savivaldybės tarybos 2015 m. sausio 21 d. sprendimo Nr. T1-2 „Dėl Šilalės rajono savivaldybės nepanaudotų piniginei socialinei paramai lėšų skyrimo kitoms savarankiškosioms savivaldybės funkcijoms finansuoti tvarkos aprašo patvirtinimo“, Šilalės rajono savivaldybės taryba nusprendžia:

1. Pakeisti Šilalės rajono savivaldybės nepanaudotų piniginei socialinei paramai lėšų skyrimo kitoms savarankiškosioms savivaldybės funkcijoms finansuoti tvarkos aprašą, patvirtintą Šilalės rajono savivaldybės tarybos 2015 m. sausio 21 d. sprendimu Nr. T1-2 „Dėl Šilalės rajono savivaldybės nepanaudotų piniginei socialinei paramai lėšų skyrimo kitoms savarankiškosioms savivaldybės funkcijoms finansuoti tvarkos aprašo patvirtinimo“:

1.1 pakeisti 7 punktą ir jį išdėstyti taip:

„7. Nepanaudotos lėšos piniginei socialinei paramai mokėti gali būti skiriamos:

7.1. socialinę riziką patiriančių asmenų (šeimų) socialinės reabilitacijos ir integracijos priemonėms įgyvendinti;

7.2. šeimoje ir bendruomenėje teikiamai pagalbai vaikams, neįgaliesiems, senyvo amžiaus asmenims ir jų šeimoms plėtoti;

7.3. finansinei paramai, skirtai skurdui bei socialinei atskirčiai mažinti;

7.4. smurto, savižudybių, priklausomybių, prekybos žmonėmis prevencijai;

7.5. neįgaliųjų socialinei integracijai;

7.6. bendruomenių ir nevyriausybinių organizacijų plėtrai, jų vykdomoms socialinėms programoms įgyvendinti;

7.7. užimtumo didinimo programoms įgyvendinti;

7.8. savivaldybės ir socialinio būsto fondo plėtrai, rekonstravimui ir remontui;

7.9. socialinių paslaugų priemonėms finansuoti, jų infrastruktūrai modernizuoti ir plėtoti;

7.10. socialinių paslaugų srities darbuotojų darbo sąlygoms gerinti ir darbo užmokesčiui didinti, skaičiuoti ir mokėti;

7.11. Savivaldybės administracijoje dirbančių socialinių išmokų specialistų darbo užmokesčiui didinti, skaičiuoti ir mokėti;

7.12. socialinių pedagogų, psichologų, specialiąją pedagoginę ir specialiąją pagalbą teikiančių specialistų darbo užmokesčiui mokėti.“

1.2. papildyti 7¹ punktu:

„71. Nepanaudotos lėšos piniginei socialinei paramai skaičiuoti ir mokėti pirmiausiai naudojamos šio tvarkos aprašo 7.10–7.11 papunkčiuose nurodytoms sritims finansuoti skiriant ne mažiau kaip 20 procentų šių lėšų.“

1.3. pakeisti 13 punktą ir jį išdėstyti taip:

„13. Nepanaudotų lėšų piniginei socialinei paramai, paskirtų kitoms savarankiškųjų savivaldybės funkcijų priemonėms finansuoti, panaudojimo kontrolę vykdo Šilalės rajono savivaldybės Kontrolės ir audito tarnyba.“

2. Pripažinti netekusiu galios Šilalės rajono savivaldybės tarybos 2018 m. sausio 25 d. sprendimą Nr. T1-6 „Dėl Šilalės rajono savivaldybės tarybos 2015 m. sausio 21 d. sprendimo Nr. T1-2 „Dėl Šilalės rajono savivaldybės nepanaudotų piniginei socialinei paramai lėšų skyrimo kitoms savarankiškosioms savivaldybės funkcijoms finansuoti tvarkos aprašo patvirtinimo“ pakeitimo“.

3. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo dienos Lietuvos administracinės ginčų komisijos Klaipėdos apygardos skyriui (Herkaus Manto g. 37, 92236 Klaipėda) arba Regionų apygardos administracinių teismo Klaipėdos rūmams (Galinio Pylimo g. 9, 91230 Klaipėda).

Savivaldybės meras	Jonas Gudauskas